ईद के बाद खुल सकती हैं ऐंबैसी, अरब लीग में असद की वापसी मुमकिन
Saudi Arabia And Syria To Reopen Embassies After Eid - सीरिया और सऊदी अरब एक-दूसरे के यहां जल्द ही अपनी एंबेसी फिर खोल सकते हैं। करीब एक दशक पहले डिप्लोमैटिक रिलेशन खत्म करने के बाद अब दोनों देश अपने रिश्तों को सुधारने की पहल कर सकते हैं
7 साल बाद ईरान से डिप्लोमैटिक रिलेशन बहाल करने वाला सऊदी अरब एक और बड़ा कदम उठाने जा रहा है। मीडिया रिपोर्ट्स के मुताबिक, जल्द ही सऊदी और सीरिया के बीच भी कूटनीतिक संबंध बहाल हो सकते हैं। 11 साल पहले यह रिश्ते टूट गए थे।
इससे जुड़ी एक और बड़ी खबर तो यह है कि अगर सीरिया और सऊदी के डिप्लोमैटिक रिलेशन री-इन्सटॉल हुए तो सीरिया के राष्ट्रपति बशर अल असद और उनके मुल्क की 22 अरब देशों के ग्रुप यानी अरब लीग में वापसी भी सकती है।
ईरान और सीरिया में क्या कॉमन
न्यूज एजेंसी ‘रॉयटर्स’ की रिपोर्ट के मुताबिक- ईरान और सऊदी अरब के बीच रिश्ते सुधरने के बाद सीरिया ने भी ऐसा करने का फैसला किया है। ऐंबैसी अप्रैल में ईद के बाद खुल सकती हैं। गल्फ डिप्लोमैट ने बताया कि ये फैसला सऊदी अरब और एक सीरियन इंटेलिजेंस ऑफिसर के बीच कई दौर की बातचीत के बाद लिया गया।
इस मामले में खास बात यह है कि जब ईरान और सऊदी अरब के डिप्लोमैटिक रिलेशन बहाल हुए थे तो चीन ने इसमें अहल रोल प्ले किया था। अमेरिका को इस बातचीत की भनक तक नहीं लगी थी। अब अगर सीरिया और सऊदी के रिलेशन बहाल होते हैं, तो गल्फ में अमेरिकी दबदबे को ये एक और बड़ा झटका होगा।
UAE दौरे पर गए थे सीरियन राष्ट्रपति
19 मार्च को राष्ट्रपति असद और उनकी पत्नी सीरियन डेलिगेशन के साथ UAE पहुंचे थे। इस दौरान उन्होंने यूनाइटेड अरब एमीरेट्स के राष्ट्रपति शेख मोहम्मद बिन जायद अल-नाहयान से भी मुलाकात की थी। दोनों नेताओं के बीच संबंध बेहतर करने और सीरिया में शांति बढ़ाने पर चर्चा हुई थी। इस मुलाकात का पर कतर ने विरोध जताया था।
सऊदी को सबक सिखा सकता है अमेरिका
सऊदी अरब के बड़े सहयोगी अमेरिका ने सीरिया और असद से रिश्ते सुधारने का विरोध किया है। US स्टेट डिपार्टमेंट के एक अधिकारी ने कहा था कि अमेरिका सीरिया से संबंध बेहतर करने के मामले में अपने फैसले पर अडिग है। हम सीरियन सरकार के पुराने रवैये को नहीं भुला सकते। अमेरिका कभी दूसरे देशों को सीरिया से संबंध ठीक करने के लिए नहीं कहेगा।
आसानी से समझें तो सीरिया वॉर दरअसल, ताकतवर मुल्कों की देन है। वहां करीब 11 साल पहले असद सरकार के खिलाफ एक छोटा आंदोलन शुरू हुआ था। अमेरिका ने असद के विरोधियों की मदद की। इसके बाद बाद इजराइल उसके साथ आया। दूसरी तरफ, रूस और ईरान असद के साथ खड़े हो गए। ये सिलसिला अब तक चल रहा है और सीरिया करीब-करीब तबाह हो चुका है। सऊदी ने अमेरिका के कहने पर सीरिया से रिश्ते तोड़े थे।
अब अगर सऊदी अरब यह फैसला लेता है कि वो सीरिया से डिप्लोमैटिक रिलेशन बहाल करेगा तो यह अमेरिका के लिए लगातार दूसरा झटका होगा। सऊदी ही नहीं, बल्कि तमाम गल्फ नेशन्स के पास 90% हथियार और टेक्नोलॉजी अमेरिकी है। अमेरिका ने अगर इस मामले में हाथ खींच लिए तो यह इन देशों के लिए मुश्किल दौर की शुरुआत होगी।
दोनों देशों में कॉन्सुलर सर्विसेज शुरू करने पर बातचीत
दोनों देशों की सरकारों ने मामले पर बयान देने से इनकार कर दिया। हालांकि, बाद में एक सऊदी स्टेट टेलीविजन चैनल ने इस बात की पुष्टि कि सीरियन विदेश मंत्रालय और सऊदी अरब के बीच कॉन्सुलर सर्विसेज फिर शुरू करने पर बातचीत हो रही है। वहीं मार्च की शुरुआत में सऊदी के विदेश मंत्री प्रिंस फैजल बिन फरहान अल सऊद ने कहा था कि सीरिया के राष्ट्रपति असद के साथ फिर से बातचीत शुरू होने पर मुमकिन है कि सीरिया फिर से 22 सदस्यीय अरब लीग का हिस्सा बन जाए।
2011 में सिविल वॉर के बाद लगे थे प्रतिबंध
2011 में सीरिया में सिविल वॉर की शुरुआत के बाद अरब देशों ने उसे लीग से बाहर निकाल दिया था। राष्ट्रपति बशर अल असद के खिलाफ हिंसक प्रदर्शन और संघर्ष में कई लाख लोगों की जान गई थी। वहीं करीब एक करोड़ से ज्यादा लोग बेघर हो गए थे। इसे वर्ल्ड वॉर के बाद सबसे बड़ा मानवीय संघर्ष माना जाता है। सीरिया में सिविल वॉर को देखते हुए UN और अमेरिका सहित कई देशों ने उस पर पाबंदियां लगा दी थीं।
ये खबरें भी पढ़ें...
सऊदी-ईरान की दुश्मनी खत्म होगी:7 साल बाद अपनी-अपनी ऐंबैसी खोलेंगे दोनों देश; पर्दे के पीछे चीन ने कराया समझौता
वर्ल्ड डिप्लोमैसी के लिहाज से शुक्रवार का दिन अहम रहा। ईरान और सऊदी अरब के बीच अहम समझौता हुआ। 2016 के बाद दोनों देश एक-दूसरे के मुल्क में अपनी-अपनी ऐंबैसी फिर खोलने के लिए राजी हो गए हैं। पूरी खबर पढ़ें... 
सऊदी अरब-ईरान एग्रीमेंट इनसाइड स्टोरी:2 देशों में 3 साल सीक्रेट बातचीत चलती रही; आखिर सुपरपावर अमेरिका को भनक क्यों नहीं लगी
10 फरवरी को रात करीब 8 बजे (भारतीय समय के अनुसार) अचानक ईरान की तरफ से एक बयान जारी किया गया। इसमें कहा- ईरान और सऊदी अरब के बीच बीजिंग में डिप्लोमैटिक एग्रीमेंट हुआ है। दोनों देश एक-दूसरे के यहां डिप्मोमैटिक मिशन्स खोलेंगे। पूरी खबर पढ़ें...